към документацията за участие в обществена поръчка за избор на изпълнител по реда на чл. 20, ал. 3 от Закона за обществените поръчки (ЗОП) с предмет:

**„Дизайн, подготовка, изготвяне/отпечатване и доставка на работни, рекламни и промоционални материали за нуждите на Министерството на финансите“**

**Раздел І**

**ОПИСАНИЕ НА ПОРЪЧКАТА**

1. **Цел и предмет на поръчката:**

Обществената поръчка обхваща дейностите по избор на дизайн, подготовка, изготвяне/отпечатване и доставка на работни, рекламни и промоционални материали за нуждите на Министерството на финансите.

1. **Възложител:**

Министерство на финансите, ул. „Г. С. Раковски” № 102

1. **Критерий за възлагане:**

Икономически най-изгодна оферта, определена въз основа на критерия най-ниска цена.

1. **Максимална прогнозна стойност:** 14 500,00 лв. без ДДС
2. **Изпълнителят следва да се съобразява със следните технически спецификации и изисквания, както следва:**

**Графичен дизайн, предпечатна подготовка, отпечатване/изработване и доставка на следните работни, рекламни и промоционални материали:**

|  |  |  |
| --- | --- | --- |
| Вид | Спецификация | брой |
| 1. Химикал – пластмасов | Химикал с автоматичен или въртящ се механизъм, с метален клипс, брандиран с лого/текст в един цвят чрез ситопечат, цвят – бял, син, сив, черен | 800 бр. |
| 1. Химикал – пластмасов | Химикал с автоматичен или въртящ се механизъм, с метален клипс, брандиран с лого на АСЕМ (ASEM) чрез ситопечат, цвят – бял | 300 бр. |
| 1. Химикал – метален | Химикал с въртящ се механизъм, брандиран чрез лазерно гравиране текст/лого; цветът на химикала да бъде в един от следните цветове - син, сив или черен | 150 бр. |
| 1. Папка | Папка с формат в сгънат вид А4 (за поставяне на листа А4), хартия – 350 г/кв.м двойно хромиран матов картон, едностранно ламиниране с мат-ламинат; брандиране - едностранно; с цветност на печат – 4+0; джоб за документи и прорез за визитна картичка, единичен биг; по индивидуален дизайн | 800 бр. |
| 1. Рол банер – метална конструкция без печат | Метална сгъваема стойка 0.80х2.00/2.05м /без постер/, с конструкция за поставяне на земята, позволяване на многократна смяна на постера; транспортен калъф | 2 бр. |
| 1. Постер винил (за рол банер) | Материал – винил за поставяне в метална сгъваема стойка с размери: 0.80х2.00/2.05 м; цветност: пълноцветно 4+0, едностранен печат; текст и лого – предоставя се от Възложителя | 3 бр. |
| 1. Блокнот | Формат А5, 80 листа, широки редове, корица – твърд картон мат-ламинат, гръб – бял картон; цветност на корицата 4+0, цветност на тяло – 1+1; с логото на Възложителя на всяка страница, хартия за тялото 70г/кв.м бял офсет; захващане – спирала; по индивидуален дизайн | 800 бр. |
| 1. Блокнот | Формат А5, 80 листа, широки редове, корица – твърд картон мат-ламинат; гръб – бял картон; цветност на корицата 4+0, цветност на тяло – 1+1; хартия за тялото 70г/кв.м бял офсет; захващане – спирала; по индивидуален дизайн и използване на лого на АСЕМ | 300 бр. |
| 1. Настолен календар-бележник 2018 | Твърда корица и гръб – печат 4+0 цвята. Размер предна корица и страници – 33/14 см. Размер задна корица – 33/18 см. С дати, всяка седмица да бъде на отделна страница; тяло – 70 гр./кв.м. офсетова хартия, печат 1+1 цвят; минимум 30 страници; захващане – спирала; по индивидуален дизайн | 800 бр. |
| 1. Работен трисекционен календар за закачане на стена | Размер 70/32; глава и гръб – картон 300 гр./кв.м.; бигован с три сгъвки; по индивидуален дизайн с пълноцветен печат на глава и цял гръб; тела –офсетова хартия; с включено прозорче | 800 бр. |
| 1. Настолен календар тип „пирамидка“ | Тяло с размер: 100x180х70 мм, хартия 70г офсет; 12 л.; с пълноцветен  печат на основата по индивидуален дизайн, подложка - 300 г картон със светъл гръб; с включено прозорче | 800 бр. |
| 1. Тефтер | Тип термокожа, тяло: тефтер-бележник с календариум, място за химикалка и възможност за поставяне на кредитни карти и визитки. Сменяемо тяло, редове, с възможност за добавяне на страници, ринг механизъм; брандиране на лого и надпис (преге) с включена изработка на клише, цвят на кожата – черен/сив/тъмно син - по избор на Възложителя | 150 бр. |
| 1. Хартиена торба | Размер: 24х9х36 см, подсилена в областта на дъното и дръжките; 150г хромова хартия, пълноцветен печат, ламинирана едностранно с мат-ламинат, захват: текстилни дръжки; по индивидуален дизайн | 300 бр. |
| 1. Хартиена торба за вино | Размер: 8.8х7.5х38 см, подсилена в областта на дъното и дръжките; 150г хромова хартия, пълноцветен печат, ламинирана едностранно с мат-ламинат, захват: текстилни дръжки; по индивидуален дизайн | 100 бр. |
| 1. Визитка | Размер: 90х55 мм, пълноцветни едностранни, картон - 350 г. мат | 7 100 бр. |
| 1. Картонен таг | Картонен таг с размер: 60x40 мм; 283g/m2 картон, двустранен цветен печат, с прикачена връв | 1 600 бр. |
| 1. Поздравителни картички | Размер: 110х220 мм, цветен печат, частичен UV лак, по индивидуален дизайн, с плик | 250 бр. |

1. **Количествени и финансови параметри:**

Ценовото предложение на участника трябва да съдържа единична цена от всеки артикул за 1 брой - с графичен дизайн, предпечатна подготовка, отпечатване/изработване и доставка.

**Раздел ІI**

**ИЗИСКВАНИЯ И СРОК НА ИЗПЪЛНЕНИЕ**

1. **ИЗИСКВАНИЯ ЗА ИЗПЪЛНЕНИЕ НА ПОРЪЧКАТА СЛЕД СКЛЮЧВАНЕ НА ДОГОВОР**

Надписите, логата, указания за използване на символи и визуални елементи ще бъдат подадени от Възложителя в срок до 2 (два) работни от датата на подписване на договора. Дизайнът ще бъде предложен от Изпълнителя и одобрен от Възложителя. Изработката на всеки един продукт се предхожда от одобрение от страна на Възложителя изготвен от Изпълнителя проект на дизайн на изделията.

Дизайнът и указанията за печат на визитките се предоставят от Възложителя до 2 (два) работни от датата на подписване на договора.

За Вид № 2, № 6 и № 8 от таблицата – Изпълнителят трябва да се съобрази с изискванията за визуализация на логото на АСЕМ – (<http://www.aseminfoboard.org/sites/default/files/uploaded_files/asem_logo_guidelines%20-%20logo%20only.pdf>)

1. **СРОК НА ИЗПЪЛНЕНИЕ НА ПОРЪЧКАТА**

Срокът за изпълнение на поръчката е до11.12.2017 г., считано от датата на регистриране на договора в деловодната система на Възложителя.

Срокът за изпращане проект на дизайн от страна на Изпълнителя - до 7 (седем)дни от датата на сключване на договора.

**Раздел IV**

**ПРИЕМАНЕ, ДОСТАВКА И ПЛАЩАНИЯ**

Предаването на изпълнението се документира с протокол за приемане и предаване, който се подписва от представител на Възложителя и Изпълнителя в два оригинални екземпляра – по един за всяка от Страните („Приемо-предавателен протокол“).

Комуникацията по одобрение на идейните проекти, преди окончателното им одобрение, се извършва по електронна поща. Оторизираното лице на Изпълнителя изпраща по електронна поща проект на дизайн за всяко едно от изделията на оторизираното лице на Възложителя в срок от 7 (седем) дни от датата на сключване на договора. Възложителят одобрява проектите на дизайн на изделията в срок до 2 (два) работни дни с констативен приемо-предавателен протокол за качествено изпълнение подписан от определените представители на страните. Подписването на протокола е обвързано и с предоставяне на мостра за всеки отделен продукт.

В случай, че Възложителят има забележки или възражения във връзка с изготвения от Изпълнителя проект на дизайн на изделията, той ги отразява в писмен вид и уведомява Изпълнителя в писмен вид, или по електронна поща. Изпълнителят е длъжен да отстрани допуснатите несъответствия и/или непълноти и/или недостатъци в срок до 1 (един) работен ден от получаване на уведомлението.

Доставката на материалите следва да се осъществи до адреса на възложителя: гр. София, ул. Г. С. „Раковски“ № 102, опаковани по начин, който гарантира запазване на целостта и външния им вид при транспортиране.

Възложителятзаплаща общата цената за изпълнение на поръчката в срок до 10 (десет) работни дни от представяне на двустранно подписан приемо-предавателен протокол и одобряване на издадена от Изпълнителя оригинална фактура. За Възложителя,всичкиразходни документи се одобряват от началника на отдел „Връзки с обществеността“ на дирекция ВОП.